VYHODNOTENIE  PRIPOMIENKOVÉHO KONANIA

Všeobecne

	Predložený návrh nariadenia vlády Slovenskej republiky zohľadňuje prevažnú väčšinu pripomienok uplatnených v rámci medzirezortného pripomienkového konania.
	Pripomienky sa väčšinou zamerali na legislatívno-technickú stránku spracovaného materiálu, ktoré boli v plnom rozsahu zapracované, ako napr. Úrad geodézie, kartografie a katastra SR, ktorý navrhoval preformulovať a upresniť znenie predkladacej správy, v časti dôvodovej správy sa jednalo len o  legislatívno-technické pripomienky.

1.	Ministerstvo práce, sociálnych vecí a rodiny SR

Žiada dopracovať dopad na zamestnanosť a tvorbu pracovných miest.

      Odôvodnenie:
		Predmetný návrh právnej úpravy nezakladá podmienky ani predpoklady na tvorbu     pracovných miest, prípadnú zmenu zamestnanosti.

2.	Ministerstvo financií SR

   Predpokladá a berie na vedomie, že navrhovaná právna úprava si nevyžiada nároky na štátny rozpočet. 
 Predkladaná právna  úprava si nevyžiada prostriedky zo štátneho rozpočtu. 

3. Ministerstvo vnútra SR

     Žiada preformulovať osobitnú časť dôvodovej správy z dôvodu nezrozumiteľnosti v časti, že ustanovenie zaväzuje podnikateľov hospodáriacich na pôde pre účely nájmu objednať znalecké posudky, ide nad rámec platného znenia.

   Pripomienka sa akceptuje čiastočne, nakoľko podstatnou náležitosťou nájomnej zmluvy je vyhotovenie znaleckého posudku a predmetný návrh od tohto upúšťa. 

  Pripomienka k formulácii “pôdno-ekologický” sa akceptuje, v celom texte sa upresňuje.

4.  Úrad vlády Slovenskej republiky

     Poukazuje, že citácia materiálu nie je v súlade s právom EÚ/ES, konkrétne s negociačnou pozíciou v kapitole č. 7.

    Neakceptuje sa, ide mimo rámec problematiky.